**Ülesanne Riigikogu.**

Failis Riigikogu.txt on riigikogu liikmete nimekiri. Leida kõige populaarsem(ad) eesnimi(eesnimed). Väljastada nende riigikogu liikmete ees- ja perekonnanimed, kelle eesnimi kuulub kõige populaarsemate eesnimede hulka.

**Ülesanne Teater (eksamiülesanne kevadel 2012)**.

Failis Teater.txt on ühe teatri mängukava eelmise aasta suvel. Faili iga rida kirjeldab ühte etendust – väljadeks on etenduse nädalapäeva tähis, kuupäev, etenduse alguskellaaeg, lavastuse nimi, etenduse toimumiskoht. Väljade eraldajaks on tabulatsioonimärk. Lugeda failis olevad andmed ja paigutada nad arvuti mällu allpool kirjeldatud ülesannete lahendamiseks sobivasse andmestruktuuri. Väljastada konsoolile teatri suvine mängukava (**10 punkti**)

1. Andmed on failis järjestatud kuupäevade kasvamise järgi. Väljastada mängukavas ära toodud kuupäevade nimekiri, näidates iga kuupäeva kohta, mitu etendust sellel päeval toimub (**15 punkti**)
2. Väljastada mängukavas märgitud lavastuste nimekiri, näidates iga lavastuse kohta ära, mitu korda seda lavastust esitatakse (**15 punkti**).
3. Lavastuste nimekiri (punkt 2) on sorteeritud etenduste arvu kahanevas järjekorras (**10 punkti**).
4. Lavastuste nimekirjas järgneb iga lavastuse nimele etenduste arvule eraldi reas ka vastavate etenduste toimumise kuupäevade loetelu (**10 punkti**).
5. Punktides 1-4 toimub väljastus nii konsoolile kui ka tekstifaili. Väljastav info peab olema lihtsalt arusaadav (**10 punkti**).

Programmi peafunktsioon main() peab olema suhteliselt lühike ja läbipaistev – selle saavutamiseks looge vajalik arv alamprogramme/funktsioone (**10 punkti**).